O‘zbekiston Prezidenti Surxondaryodagi 103 ming gektar maydonda suv ta’minotini yaxshilaydigan loyiha bilan tanishdi

O‘zbekiston Prezidenti Shavkat Mirziyoyev Surxondaryo viloyatida suv resurslaridan samarali foydalanish loyihasi bilan tanishdi. Bu haqda O‘zA xabar bermoqda.
Loyihada viloyatdagi gidrotexnika inshootlari, kanal va boshqa suv tarmoqlarini rekonstruksiya qilish, yangilarini qurishga qaratilgan 122,7 million dollarlik chora-tadbirlarni amalga oshirish ko‘zda tutilmoqda.
Uning 89,5 million dollari Islom taraqqiyot bankining krediti hisobiga qoplanadi.
Natijada viloyatning Sherobod, Sariosiyo, Denov, Oltinsoy, Sho‘rchi, Boysun, Qumqo‘rg‘on tumanlaridagi 103,5 ming gektar maydonda suv ta’minoti yaxshilanadi.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’” (@toshqindaryo)ga obuna bo‘lib, yangiliklardan ovozli ko‘rinishda bahramand bo‘lishingiz mumkin.